Èxit rotund per als components del Club Esportiu Funakoshi de Burjassot en el Campionat d’Espanya de Kick-boxing
2025-07-24

El passat cap de setmana, nou esportistes del Club Esportiu Funakoshi es van desplaçar fins a Guadalajara per a participar en el Campionat d’Espanya de Kick-boxing júnior; campionat en el qual també van comptar amb els ànims i el suport dels seus familiars que no van dubtar a acompanyar-los a tan important competició en la qual va haver-hi més de 1.000 participants.

Una competició que ha reportat, de nou, grans èxits esportius al club, que s’ha alçat amb quatre ors, cinc plates i quatre bronzes. Roberto Palacios es va proclamar Campió en les modalitats de Kick Light i point fight -42 kg, aconseguint dos medalles d’or, una per cada modalitat; Adrián Gavidia va fer el propi en categoria K1 light -37kg i Diego Martínez també va aconseguir la medalla d’or, Campió, en point fight -32.

Quant a les medalles de plata, van anar per a Eloy Palacios, per partida doble en les modalitats de Light contact i Point fight -42 kg; Dany Rodríguez en k1 light -32 kg, Ilyas Najjari plata en point fight -69 kg i Aitana Stankona en Light contact + 70.

I, les de bronze, van anar per a la mateixa Aitana, en modalitat point fight +70; Dani Fernández en Kick light-32 kg; Alberto Martínez en point fight -24 i Izan Safont en point fight -27

Des del club burjassotense “estem molt contents amb els resultats d’este equip que no para de créixer” i que es presentava al campionat amb esportistes d’entre 6 a 16 anys. I, els resultats no han pogut ser millors; resultats que els animen a seguir en el més alt del calaix i a demostrar que l’esforç de cada entrenament té una gran recompensa.